Ján z Turca

Ján z Turca (nem. Johannes de Thurocz; súdobé písanie …de Thwrocz; maď. Thuróczy János) (* 1435, Pýr, dnes časť obce Hontianske Tesáre, Uhorsko – † medzi 1488 a 1490) bol kronikár a historik pravdepodobne slovenského pôvodu.

 Životopis 
Jeho rodina pochádzala z Turca. V rokoch 1467 – 1475 bol notárom krajinského sudcu, potom notárom hodnoverného miesta v Šahách, v rokoch 1476 – 1488 bol hlavným notárom krajinského sudcu na kráľovskom dvore. 

 Tvorba 
Jeho Uhorská kronika je vrcholom dobovej kronikárskej tvorby. V diele opisuje dejiny Uhorska od príchodu Maďarov do podunajskej oblasti až po obdobie vlády Mateja Korvína, pričom čerpá zo starších kroník (napr. Kronika Jána zo Šarišských Sokoloviec), diel talianskych humanistov a dobovej korešpondencie a listín. Nejde však o suché podanie faktov, ale výklad dejín sa prelína s anekdotami, povesťami a prirovnaniami. V jeho kronike je tiež prvý raz doložené pomenovanie „Slovák“ v tvare s koncovkou obsahujúcou dnešné -a-.

 Dielo 
 1488 – Uhorská kronika
 Originálny latinský text v kronike 

 Referencie 

 Iné projekty 

Kategória:Narodenia v 1435
Kategória:Slovenskí kronikári
Kategória:Slovenskí spisovatelia
Kategória:Slovenskí historici
Kategória:Uhorskí historici
Kategória:Uhorskí kronikári
Kategória:Osobnosti z Hontianskych Tesár